is de en is is is is de is is is is is is is is is lt is is it is is it is is en is is is is en is is is is is en is en is is is is nb is
Lögrétta og önnur embætti | Ásatrúarfélagið
Lögrétta er æðsta ráð og jafnframt framkvæmdastjórn Ásatrúarfélagsins. Lögsögumaður er formaður hennar og framkvæmdastjóri félagsins. Í henni sitja fimm almennir félagsmenn, kjörnir af allsherjarþingi, auk tveggja varamanna. Þá eiga sæti í lögréttu allsherjargoði og einn fulltrúi sem goðar tilnefna úr sínum röðum. Allir goðar hafa rétt til setu á fundum lögréttu með málfrelsi og tillögurétti. Hver lögréttumaður fer með eitt atkvæði. Lögréttumenn kjósa úr sínum röðum lögsögumann og staðgengil hans, ritara og gjaldkera.
Allsherjarþing fer með æðsta vald í félaginu. Skal það sett á Þingvöllum á þórsdag í tíundu viku sumars ár hvert, en lögréttu er heimilt að fresta þingstörfum til síðasta laugardags í októbermánuði. Allir félagar Ásatrúarfélagsins eiga rétt til setu á allsherjarþingi og hafa þar málfrelsi og tillögurétt. Atkvæðisréttur og kjörgengi miðast við 18 ára aldur.
Lögrétta kemur saman minnst þrisvar sinnum á ári; fyrsta sunnudag eftir allsherjarþing, fyrsta laugardag í mars og fyrsta laugardag í september. Almennum félagsmönnum er heimilt að sitja fasta lögréttufundi. Ekki þarf að auglýsa lögréttufundi.
Lögsögumaður gegnir hlutverki framkvæmdarstjóra félagsins. Hann varðveitir skjöl og lagatexta. Hann kallar saman fundi, stýrir þeim eða skipar fundarstjóra. Lögsögumaður getur í umboði lögréttu kallað menn til verka í þágu félagsins. Honum er skylt að boða til fundar óski að minnsta kosti tveir lögréttumenn þess.
Kosin var ný lögrétta 28. október 2017, sem skiptir með sér verkum og er þannig skipuð:
Sigurlaug Lilja Jónasdóttir, lögsögumaður (kosin 2017 til tveggja ára)
Jóhannes Levy, staðgengill lögsögumanns (kosinn 2017 til tveggja ára)
Sigrún Lára Shanko, gjaldkeri (kosin 2016 til tveggja ára)
Theresa Dröfn Njarðvík, ritari (kosin 2016 til tveggja ára)
Þorsteinn Árnason, meðstjórnandi (kosinn 2016 til tveggja ára)
Hilmar Örn Hilmarsson, allsherjargoði (á fast sæti sem allsherjargoði)
Jóhanna Harðardóttir, staðgengill allsherjargoða (tilnefnd af goðahópi)
Kári Pálsson, varamaður (kosin 2017 til eins árs)
Hallur Guðmundsson, varamaður (kosinn 2017 til eins árs)
Nefndir og störf á vegum lögréttu
Lögrétta skipar í nefndir og hefur umsjón með starfi þeirra. Nefndir geta leitað álits lögréttu, goða eða félagsmanna um mál sem þær hafa til meðferðar. Nefndir skila niðurstöðum sínum til lögréttu sem leggur þær fyrir allsherjarþing.
Ásatrúarfélagið hefur starfsmann í hlutastarfi sem sér um daglegan rekstur félagsins og þjónustu við félaga. Ólöf Bjarnadóttir sinnir starfinu um þessar mundir og svarar erindum í síma 5618633 og á asatru@asatru.is.
Lögrétta og önnur embætti
Hofsós – svo hof megi rísa
Salur Ásatrúarfélagsins til leigu
Bækur til styrktar hofbyggingu
Skemmtilegar og áhugaverðar upptökur